• Mis ei ole enam maailma logistiline tupiktee, vaid ärikeskus, kust tallinlased ja kuhu linna külalised ning rahvusvaheline äri pääsevad mugavalt mitu korda nädalas  toimuvate otselendudega, sealhulgas New Yorki, Pekingi, Tokyosse, Viini, Genfi ja teistesse maailma metropolidesse; • Mis on toimiva ühenduse abil tihedalt seotud Helsingiga, moodustades nii uue Läänemere-äärse keskuse; • Mis on nii turvaline, et võiks vanaema pimedal ajal saatmata jalutama lubada; • Mis oma mitmekesiste kaubandusvõimaluste poolest annab silmad ette kõigile ümbritsevatele Läänemereäärsetele pealinnadele ja kus 24 tundi päevas ja 7 päeva nädalas saab suurepärasel tasemel meeldivalt aega veeta  ja maitsvalt einestada; • Mis aasta aasta järel valitakse Euroopa kõige rohelisemaks pealinnaks, sest siin on kõige puhtam õhk, kõige paremini arendatud rohealade süsteem ning loodussõbralik linnatransport, sealhulgas rattateede ja laenutuste võrgustik, elektriautod ja keskkonnasäästlik ühistransport ning suurepärane logistiline korraldus; • Milles äri alustada ja teha on imelihtne; • Mille koolides antav haridus vastab parimatele standarditele ja mis rajatava Euroopa koolide võrgustikuga pakub head haridust  ka Tallinnas väärtusi loovatele kõrgete ametioskustega rahvusvahelistele töötajatele; • Mida omanäolise ja modernse arhitektuuri ning läbimõeldud linnaplaneerimise tõttu kutsutakse Põhjamaade Pärliks; • Mis on aastal 2024 jalgpalli EMi finalturniiri kaaskorraldajaks ja regulaarselt teiste spordialade suurvõistluste ja kultuuriliste suursündmuste võõrustajaks; • Milles valitseb salliv ja loominguline rahvusvaheliselt tuntud Tallinna Vaim/Vibe; • Mida peetakse järjekindla uuenduslikkuse ja uute tehnoloogiate  rakendamise tõttu paremate avalike teenuste osutamisel Euroopa innovaatilisemaks pealinnaks; • Mille suhted ümbritsevate omavalitsustega liiguvad Suur-Tallinna koostööregiooni tekkimise suunas, ennekõike avalike teenuste pakkumisel ja infrastruktuuri arendamisel; • Mille kaheksa omanäolise linnaosa identiteet ja huvid on linna tasemel kindlalt kaitstud.